FI
C 152/140
Euroopan unionin virallinen lehti
6.4.2022
2.2 Liikenteen osuus EU:n kasvihuonekaasupäästöistä on noin 25 prosenttia, ja sillä on myös vakavia vaikutuksia kaupunkialueiden ilmanlaatuun.
2.3 Komissio hyväksyi joulukuussa 2019 Euroopan vihreän kehityksen ohjelmaa koskevan tiedonannon, jossa kehotetaan vähentämään liikenteen kasvihuonekaasupäästöjä 90 prosenttia vuoteen 2050 mennessä, samalla kun pyritään nollapäästötavoitteen saavuttamiseen.
Komissio hyväksyi syyskuussa 2020 ehdotuksensa eurooppalaiseksi ilmastolaiksi kasvihuonekaasupäästöjen vähentämiseksi vähintään 55 prosentilla vuoteen 2030 mennessä (55-valmiuspaketti).
2.4 Komissio hyväksyi joulukuussa 2020 tiedonannon kestävää ja älykästä liikkuvuutta koskevasta strategiasta.
Strategia luo perustan EU:n liikenteen muutokselle älykkään ja kestävän tulevaisuuden saavuttamiseksi.
2.5 Tällä ehdotuksella luodaan uusi asetus vaihtoehtoisten polttoaineiden infrastruktuurin käyttöönotosta ja kumotaan Euroopan parlameintin ja neuvoston direktiivi 2014/94/EU (2).
2.6 Direktiivi 2014/94/EU tuli voimaan vuonna 2014.
Vaihtoehtoisten polttoaineiden infrastruktuurista annettu direktiivi on yhteinen toimenpidekehys vaihtoehtoisten polttoaineiden infrastruktuurin käyttöönottamiseksi ja liikenteen kasvihuonekaasupäästöjen vähentämiseksi.
Direktiivissä asetetaan vähimmäisvaatimukset vaihtoehtoisten polttoaineiden infrastruktuurin luomiselle, mukaan lukien sähköajoneuvojen latausasemat sekä maakaasun ja vedyn tankkausasemat, ja tämä on toteutettava ei-sitovien kansallisten toimintakehysten avulla.
Tämän strategian tarkoituksena on mahdollistaa rajatylittävä liikkuminen TEN-T-verkoissa kaikissa liikennemuodoissa.
2.7 Hiljattain annetussa direktiivin soveltamista koskevassa kertomuksessa komissio katsoi, että täytäntöönpanossa on edistytty jonkin verran, mutta totesi, ettei EU:ssa ole kattavaa ja yhtenäistä vaihtoehtoisten polttoaineiden infra­ struktuuriverkostoa.
2.8 Komissio suoritti myös jälkiarvioinnin tästä direktiivistä.
Arvioinnissa todettiin, että direktiivi ei palvele hyvin vuoden 2030 korotetun ilmastotavoitteen saavuttamista.
2.9 Tämä ehdotettu asetus on osa 55-valmiuspaketin toisiinsa liittyvien politiikkojen kokonaisuutta, jossa esitetään kaikilla aloilla vuoden 2030 ilmastotavoitteen saavuttamiseksi tarvittavat toimet.
2.10
Ehdotetun asetuksen erityistavoitteet ovat:
2.10.1 vaihtoehtoisten polttoaineiden infrastruktuurin vähimmäistason varmistaminen, jotta vaihtoehtoisia polttoaineita käyttävät ajoneuvot voidaan ottaa huomioon kaikissa liikennemuodoissa ja kaikissa jäsenvaltioissa 2.10.2
infrastruktuurin täyden yhteentoimivuuden varmistaminen
2.10.3
täydellisten käyttäjätietojen ja kaikkien mahdollisten maksutapojen varmistaminen.
2.11 Komissio katsoo, että vain yhteisellä eurooppalaisella lainsäädäntökehyksellä voidaan saavuttaa liikennealan hiilestä irtautumista koskevat tavoitteet kaikissa liikennemuodoissa ja kaikissa jäsenvaltioissa yhtenäisellä ja johdonmukaisella tavalla.
2.12 Laajan vaikutustenarviointikertomuksen jälkeen komissio päätti hyväksyä toimintavaihtoehdon 2.
Tässä vaihto­ ehdossa ehdotettiin pakollisia ajoneuvokantaperusteisia tavoitteita kevyiden hyötyajoneuvojen latauspisteille ja etäisyyteen perustuvien tavoitteiden asettamista kaikille maantieajoneuvoille TEN-T-verkossa, mukaan lukien raskaiden hyötyajoneu­ vojen infrastruktuurin kaupunkisolmukohdille.
Lisäksi annetaan yksityiskohtaisia säännöksiä, jotka koskevat Euroopan laajuisen liikenneverkon satamia ja lentoasemia, mutta pakollisia tavoitteita ei aseteta.
Tämä vaihtoehto mahdollistaa maksutapojen, fyysisten standardien ja viestintästandardien sekä kuluttajien oikeuksien paremman yhdenmukaistamisen.
Se myös vahvistaisi hintojen läpinäkyvyyttä ja käyttäjätietoja sekä sisältäisi lataus- ja tankkausasemien opasteet.
2.13
(2)
Asetusta pidettiin parhaana vaihtoehtona haluttujen tavoitteiden saavuttamiseksi kaikissa EU:n jäsenvaltioissa.
Euroopan parlamentin ja neuvoston direktiivi 2014/94/EU, annettu 22 päivänä lokakuuta 2014, vaihtoehtoisten polttoaineiden infrastruktuurin käyttöönotosta (EUVL L 307, 28.10.2014, s. 1).